**2020-luvun muotiin** ovat vaikuttaneet ainakin 1960–2000-lukujen trendit ja koronapandemia. Etenkin nuorisomuodissa näkyvillä ovat olleet myös monenlaiset pukeutumisen alakulttuurit. 2020-luvun alussa eri trendit ovat levinneet myös sosiaalisen median, etenkin Tiktokin kautta.

Koronapandemian vaikutus muotiin
--------------------------------

Tammikuussa 2020 ympäri maailmaa alkoi levitä COVID-19-tautia aiheuttava virus, joka muuttui pian koronapandemiaksi. Sen seurauksena kaupungit ja valtiot ympäri maailmaa asettivat taudin leviämisen hillitsemiseksi rajoituksia. Ihmiset viettivät monin paikoin maailmaa aiempaa enemmän aikaa sisätiloissa, minkä seurauksena suosioon nousivat päällä mukavat oloasut. Kasvomaskien käyttösuositukset ja -pakot aiheuttivat sen, että ihmiset alkoivat ostaa aiempiin vuosiin verrattuna enemmän kertakäyttöisiä kasvomaskeja ja eri mallisia kangasmaskeja tai peittivät suun ja nenän alueen jollain muulla kankaalla. Sen seurauksena sekä kertakäyttöisiin että kankaisiin maskeihin alkoi ilmestyä eri pohjavärejä ja kuvioita. Osa ihmisistä on tehnyt kangasmaskeja myös itse erilaisista kotoa ja kaupasta hankituista tekstiileistä.

Koronapandemian myötä vuoden 2021 aikoihin suurempaan suosioon ainakin naisten keskuudessa nousi myös maalaisromanttinen pukeutumistyyli, joka sai mediassa nimekseen mökkicore tai mökkityyli (engl. *cottage core*). Suosion saattoi aiheuttaa ihmisten kasvanut kaipuu luonnonläheiseen elämään maaseudulle, jossa rajoitukset eivät vaikuttaisi elämään yhtä paljon. Tyylille ominaista ovat yksinkertaisen maalaismainen pukeutuminen ja perinteiset käsityöt, kuten itsetehdyt villatakit, rennot kukkamekot, röyhelöt, saappaat ja päähän kiedotut huivit.

Etenkin teinien ja nuorten naisten keskuudessa suosiotaan kasvatti 2010-luvulla alkanut rintaliivien jättö pois käytöstä. Trendi on seurausta länsimaissa vallitsevasta yrityksestä ei-seksualisoida naisten rinnat ja toisaalta halusta mukavampaan pukeutumiseen. Koronapandemia auttoi kasvattamaan trendiä, koska naiset viettivät enemmän aikaa kotona ja ilman rintaliivejä.

Naisten muoti
-------------

Naisten muodissa muita trendejä ovat olleet 1970–2000-lukujen tyylien kertaaminen. Tyköistuvia pillifarkkuja muodikkaammiksi tulivat leveälahkeiset farkut, malliltaan löysemmät ja suoralahkeisemmat farkut ja matalavyötäröiset farkut. Housumuotiin tulivat myös joustavat mutta leveälahkeiset joogahousut. Hameiden osalta muodissa olivat 2020-luvun alussa lyhyet, mahdollisesti vekitetyt tennishameet sekä rennot, pitkät ja kukkakuvioiset hameet.

Laukkumuodissa olivat 2020-luvun alussa pienet, lyhythihnaiset laukut, joiden hihna saattaa olla rypistetty.

Miesten muoti
-------------

Myös miesten muodissa on ollut 1970–2000-lukujen tyylien kertaaminen. Muodikkaita ovat olleet suuret trenssit, nahkatakit ja koronapandemian siivittämänä tekniset takit. Housumuodissa suosittuja ovat olleet leveät bermuda-shortsit ja leveähköt kangashousut. Myös aiempaa leveämmät farkut ovat olleet muodissa. Neuleet ja liivit ovat olleet suosittuja myös miesten muodissa.

Laukkumuodissa ovat olleet vastakkaisen olan yli kannettavat vyölaukut. Laukkuosaa pidetään esillä vartalon etupuolella mahan tai rintakehän kohdalla.

Sukupuolineutraalius
--------------------

Sekä naisten että miesten muodissa suosiota kasvatti sukupuolineutraalimpi pukeutuminen, johon kuuluu miesten muodin osalta se, että miesten muoti on saattanut omaksua joitain piirteitä naisten muodista. Aiemmin lähinnä naisten muodissa olleisiin, mutta sittemmin miesten muotiin omaksuttuihin piirteisiin kuuluvat ainakin kukkakuosit, pastellisävyt, kirkkaat värit ja hameet ja mekot. Kukkakuosit ovat säilyneet miesten muodissa läpi 2020-luvun.

Nuorisomuoti
------------

Nuorisomuoti on levinnyt etenkin sosiaalisen median alustalla Tiktokissa. Muiden 2020-luvun trendien lisäksi nuorisomuodissa ovat korostuneet muodin eri alakulttuurit. Alakulttuureita saattaa leimata akateemiseen, romanttiseen, grunge-, skeittari- tai lapsekkaaseen tyyliin pukeutuminen.

2020-luvun alussa etenkin nuorison keskuudessa kenkämuodissa olivat Crocs-kengät.

Kenkämuoti
----------

Vuonna 2021 puukengät saivat enemmän huomiota 1970-luvun muodin noustua pinnalle. Muuten kenkämuodissa ovat olleet Dr. Martensin saappaat ja tanakammat saapasmallit.

Hiukset
-------

Keskijakaus säilyi sekä naisten että miesten hiusmuodissa. Vuodesta 2021 lähtien naisilla muodissa on ollut 1970-luvun rock’n’roll-tyylistä inspiraation saanut kerrostettu wolf cut (suom. *susitukka*), ja sekä miesten että naisten hiusmuotiin tuli takatukka.

Ihonhoito
---------

Aasialaiset ihonhoitotuotteet kasvattivat länsimaissa suosiota 2020-luvun alussa. Vuonna 2021 muotiin tuli gua sha -hierontakivi kasvoille.

Lähteet
-------

1. 1 2 3  2020’s biggest fashion trends *Drapers*.  31.12.2020. Viitattu 31.10.2022. (englanniksi)
2. ↑  Condé Nast: Face Masks to Shop Now *Vogue*.  3.3.2022. Viitattu 27.9.2022. (englanniksi)
3. ↑  Streetammo *Streetammo*. Viitattu 31.10.2022. (englanniksi)
4. ↑  Definition of cottagecore | Dictionary.com *www.dictionary.com*. Viitattu 31.10.2022. (englanniksi)
5. 1 2  "Mökkityyli" on nyt kuuma trendi maailmalla - tästä on kyse *www.iltalehti.fi*. Viitattu 31.10.2022.
6. ↑  Cottagecore EXPLAINED - What It Is, How It Started, Why Is So POPULAR *thevou.com*.  6.10.2021. Viitattu 31.10.2022. (englanniksi)
7. ↑  Do we really need to wear a bra? *Vogue India*.  25.5.2020. Viitattu 31.10.2022. (englanniksi)[vanhentunut linkki]
8. ↑  So… Is No One Wearing Bras Anymore? *PureWow*.  6.7.2021. Viitattu 31.10.2022. (englanniksi)
9. 1 2 3 4 5 6 7  These Were the 11 Biggest Fashion Trends of 2021 (& 3 That Couldn’t Stand the Test of Time) *PureWow*.  13.12.2021. Viitattu 31.10.2022.
10. 1 2 3  Condé Nast: The biggest Spring/Summer 2021 trends for men *British GQ*.  21.7.2020. Viitattu 31.10.2022. (englanniksi)
11. 1 2 3  7 Men’s Fashion Trends That Will Rule the Rest of 2020 *StyleCaster*.  10.4.2020. Viitattu 31.10.2022. (englanniksi)
12. 1 2  Top 10 Spring/Summer 2022 Men's Fashion Trends *L'Officiel Baltic*. Viitattu 31.10.2022. (englanniksi)
13. ↑  Charlie Thomas: 20 Men's Fashion Trends You Need To Know For Fall/Winter 2022 *Ape to Gentleman*.  27.5.2022. Viitattu 31.10.2022. (englanniksi)
14. ↑  Here Are Some Popular Fashion Aesthetics if You Want to Keep Up With Gen Z *Cosmopolitan*.  10.5.2022. Viitattu 31.10.2022. (englanniksi)
15. ↑  Best Men's Fashion Trends for 2020 & Beyond (Bulletproof Style) *Gentleman Within*.  8.4.2020. Viitattu 31.10.2022. (englanniksi)
16. ↑  20+ Best Middle Part Hairstyles for Men *Man of Many*.  16.6.2021. Viitattu 31.10.2022. (englanniksi)
17. ↑  Side Parts Are for Olds? *The Cut*.  16.2.2021. Viitattu 31.10.2022. (englanniksi)
18. ↑  Wolf Cut Hair: How to Maintain and Style Wolf Cut Hair *MasterClass*.  14.6.2022.  (englanniksi)
19. ↑  Is the wolf cut going to be the biggest hair trend of 2022? *Lifestyle Asia Singapore*.  25.11.2021. Viitattu 31.10.2022. (englanniksi)
20. ↑  Olisitko uskonut, että takatukka tekee paluun? Katso kuvat – päivitetty versio näyttää yllättävän hyvältä! *Anna.fi*.  8.10.2021. Viitattu 31.10.2022.
21. ↑  What the Mullet Means Now *The New York Times*.  17.5.2022. Viitattu 31.10.2022. (englanniksi)
22. ↑  The Asian Beauty Influence in Western Beauty Trends *beautytap.com*. Viitattu 31.10.2022. (englanniksi)
23. ↑  Gua Sha Is More Than Just Another TikTok Trend *Teen Vogue*.  28.5.2021. Viitattu 31.10.2022. (englanniksi)


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Muodin historia |
| --- |
|  |
| **Esihistoria** | 

|  |  |
| --- | --- |
| **Kivikausi** | 
* Paleoliittinen kausi
* Mesoliittinen kausi
* Neoliittinen kausi

 |
|  |
| **Muinaiset sivilisaatiot** | 
* Antiikin Kreikka
* Egypti
* Rooman valtakunta
* Kiina
* Muinainen Israel
* Intia
* Korea

 |

 |
|  |
| **Keskiaika** | 
* Anglosaksit
* Viikingit
* Bysantti
* Varhaiskeskiaika
	+ 400–1000
* Sydänkeskiaika
	+ 1000–1300
* Myöhäiskeskiaika
	+ 1300–1500-luvut

 |
|  |
| 1600–1795-lukujen muoti länsimaissa | 
* 1600–1650
* 1650–1700
* 1700–1750
* 1750–1775
* 1775–1795

 |
|  |
| **1800-luvun muoti länsimaissa** | 
* 1795–1805
* Empiretyyli
	+ 1804–1820
* 1820-luku
* Viktoriaaninen muoti
	+ 1830-luku
	+ 1840-luku
	+ 1850-luku
	+ 1860-luku
	+ 1870-luku
	+ 1880-luku
	+ 1890-luku

 |
|  |
| **1900-luvun muoti** | 
* Edvardiaaninen muoti
	+ 1900-vuosikymmen
	+ 1910-luku
* 1920-luku
* 1930-luku
* 1940-luku
* 1950-luku
* 1960-luku
* 1970-luku
* 1980-luku
* 1990-luku

 |
|  |
| **2000-luvun muoti** | 
* 2000-vuosikymmen
* 2010-luku
* 2020-luku

 |

 |